《西斋秋感二十首》
元代·方回

欲雨雨不堕，谓晴晴无期。
秋阴白日暗，黯淡寒云垂。
华盛不长保，百卉忽已衰。
萧飒枯草中，嘉菊遗妍姿。
渊明但熟醉，不作骚人悲。
悲更盛于骚，俗士焉得知。
感极每欲死，唯酒能宽之。
幸有杯中物，勿惜时一持。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。